थोड़ी ही देर में एक पठान एक गट्ठर लिये वहाँ पहुँचा। गट्ठर एक ओर रखकर महात्मा जी की ओर बड़ा। महात्मा जी बोले, ‘आओ नूर मोहम्मद, मैं तुम्हारी ही प्रतीक्षा कर रहा हूँ।’ महात्मा जी के मुँह से अपना नाम सुनकर वह अवाक रह गया। उनको मत्था टेक कर उनके सामने बैठ गया और बोला, ‘महाराज, मैं तो आपसे कभी मिला नहीं, आप मेरा नाम कैसे जानते हैं?’ तुम पेशावर से आये हो ना! कहो कैसे आना हुआ। महात्मा जी के पैरों पर मत्था टेकते हुए बोले, ‘महाराज! आप सब जानते हैं। मैं यहाँ अर्जन सिंह की दुकान पर कम्बल देने आया था। पता चला एक सिद्ध पुरुष गुफा में ठहरे हैं, इसलिये उसकी दुकान पर जाने से पहले आपके दर्शन करने आया हूँ। सोचा सर्दी शुरू हो रही है, रात को ठंड हो जाती है, पहले आपको एक कम्बल भेंट करूँ, फिर बाकी दुकान पर दे दूँगा।’